آمئریکانین شعیرات آویابازاسینا آتدیغی راکتدن یالنیز ۲۳-او هدفینه چاتا بیلیب.
آخار. آذ خبر وئریر کی، بونو ژورنالیستلره آچیقلاماسیندا روسییا مدافعه ناظیرلیینین رسمی نمایندهسی ایگور کوناشنکوو سؤیلهییب.
«آویابازایا ۵۹ راکت آتیلیب. اونلاردان ۲۳-او آویابازا اراضیسینه دوشوب. ۳۶ راکتین هارایا اوچدوغو بیلینمیر. بیز سورییانین هاوا هجوموندان مدافعه سیستمینی گوجلندیرمهیه یاردیم ائدجییک»، – دئیه او بیلدیریب.
قید ائدک کی، آمئریکا بو گون سورییانین شعیرات بازاسینی راکت ضربهلرینه معروض قویوب. نتیجهده بازا دارماداغین اولوب. روسییا مطبوعاتی بازاداکی بوتون طیارلرین، یاناجاق چنلرینین راکت ضربهلری نتیجهسینده یوخ اولدوغونو بیلدیریب.
azb_Arab azb_Arab azb_Arab azb_Arab